კონსტიტუცია და დემოკრატიული კონსოლიდაცია
2014-01-24 15:49 (Asia/Dubai)
ორშაბათს, 27 იანვარს, 18 საათსა და 30 წუთზე, ილიას სახელმწიფო უნივერსიტეტის კონსტიტუციური კვლევების ცენტრის მიერ ორგანიზებული სალექციო პროგრამის ფარგლებში – “კონსტიტუცია და დემოკრატია”, ჩატარდება რიგით მეხუთე ლექცია თემაზე:
“კონსტიტუცია და დემოკრატიული კონსოლიდაცია”.
ლექციას წაიკითხავს ბატონი დავით დარჩიაშვილი – საქართველოს პარლამენტის წევრი, ილიას სახელმწიფო უნივერსიტეტის პროფესორი.
ხანგრძლივობა: 1:30 სთ.
ჩატარების ადგილი: ილიას სახელმწიფო უნივერსიტეტი, B 102, ი. ჭავჭავაძის გამზ. N 32.
ლექციას დაესწრებიან მხოლოდ პროგრამის ფარგლებში წინასწარ დარეგისტრირებული და შერჩეული მონაწილეები.

ბიზნეს მარათონის - 20=200 პრეზენტაცია
2014-01-27 11:07
29 იანვარს, 17:00 საათზე, ილიას სახელმწიფო უნივერსიტეტის G106 დარბაზში გაიმართება ბიზნეს მარათონის- 20=200 პრეზენტაცია.
პროექტის მოკლე აღწერა:
20=200 ეს არის პროექტი, კერძოდ,16-დან 40 წლამდე ასაკის ადამიანებით დაკომპლექტებული 10 გუნდი მონაწილეობას მიიღებს მარათონში, რომელშიც ევალებათ, შეიმუშაონ ბიზნეს იდეა, რომლის საშუალებითაც საწყის კაპიტალს – 20 ლარს გაზრდიან მინიმუმ 200 ლარამდე და დააგროვებენ ყველაზე დიდ მოგებას.
მონაწილეებს უფლება აქვთ, საკუთარი სურვილისამებრ გამოიყენონ საწყისი კაპიტალი, შეიძინონ სასურველი რესურსები და აწარმოონ ნებისმიერი სახის ლეგალური ბიზნესი. მონაწილეებს ასევე შეუძლიათ, მოიძიონ სპონსორი და მიიღონ მისგან გარკვეული სახის ფულადი თუ მატერიალური დაფინანსება, რომელმაც ჯამში არ უნდა გადააჭარბოს 150 ლარს.
მარათონის დაწყებამდე მონაწილე გუნდებს უტარდებათ ტრენინგები “GREAT STARTUPERS”, რომლის განმავლობაშიც ღებულობენ ინფორმაციას ისეთი საკითხების შესახებ, როგორიცაა: კრეატიული და ინოვაციური აზროვნება, ეფექტური გუნდის შექმნა, ეფექტური ბიზნეს კომუნიკაციის დამყარება, ოფიციალური წერილების, შეთავაზებებისა და სასპონსორო პაკეტის წერა, თანამედროვე ტექნოლოგიებისა და სტარტაპების გამოყენება.
ტრენინგის შემდეგ გუნდები ხვდებიან წარმატებულ მეწარმეებსა და სახელმწიფო სექტორის წარმომადგენლებს და იღებენ მათგან სხვადასხვა სახის ბიზნეს კონსულტაციებს. გარდა ამისა, “ახალგაზრდული ინოვაციების ცენტრი” მონაწილე გუნდებს უზრუნველყოფს საოფისე ფართით, სადაც მათ საშუალება მიეცემათ, იმუშაონ საკუთარი ბიზნეს იდეების დახვეწასა და განვითარებაზე.
გამარჯვებულია ის გუნდი, რომელიც ყველაზე მეტ მოგებას დააგროვებს. თითოეული გუნდი უკან აბრუნებს საწყის კაპიტალს, 20 ლარს და მოგების 30%-ს.
საქართველოს ეკონომიკისა და მდგრადი განვითარების სამინისტროსა და საქართველოს უნივერსიტეტის მხარდაჭერით 9 თებერვალს გაიმართება ბიზნეს მარათონი 20=200.
იჩქარეთ!!! აპლიკაციები მიიღება 26 იანვრის ჩათვლით!!!
გუნდს ასევე შეუძლია, დარეგისტრირდეს იდეის გარეშე. ასეთ შემთხვევაში გუნდმა რაც შეიძლება ეფექტურად უნდა წარმოადგინოს მარათონში მონაწილეობის სურვილი და მოტივაცია.შერჩეული გუნდები პროექტის კონსულტანტებთან ერთად შეიმუშავებენ იდეებს.
სააპლიკაციო ფორმა შეგიძლიათ იხილოთ შემდეგ მისამართზე:https://docs.google.com/forms/d/1rFdkk4S6PybGV5bF1F7CYDSbOGhIN7LyDA7Mn1GCJUY/viewform?edit_requested=true
პროექტის ორგანიზატორია: “ახალგაზრდული ინოვაციების ცენტრი”.
პროექტის მხარდამჭერები არიან: საქართველოს უნივერსიტეტი და ეკონომიკისა და მდგრადი განვითარების სამინისტრო.
მედია პარტნიორი: ideahub
დამატებითი ინფორმაციისთვის:
598 162228 სალომე გოგაშვილი
555 281868 გიორგი კინწურაშვილი
555 605606 ქრისტი კაპანაძე
557 708807 მიხეილ ბერიანიძე
Event-ის facebook ლინკი: http://goo.gl/vwr7jn

შემოქმედებითი საღამო ლიგამუსში
2014-01-27 16:14
29 იანვარს, 18:00 სთ-ზე, წიგნის მაღაზია „ლიგამუსში“, გაიმართება ქართული წარმოშობის შვედი მომღერლის და კომპოზიტორის ოლგა ვამლინგი-ჭანტურიას (სასცენო სახელი -საბინა ჭანტურია) შემოქმედებითი საღამო. მისი რეპერტუარი მოიცავს მშვიდ აკუსტიკურ პოპმუსიკას. გარდა ლირიკული სიმღერებისა და ბალადებისა, თავისი შემოქმედებით ის გამოხატავს საკუთარ მოქალაქეობრივ პოზიციას საქართველოს თავისუფლებასა და ერთიანობასთან დაკავშირებით.

Google–ის დეველოპერების ჯგუფის პრეზენტაცია
2014-01-29 10:21
30 იანვარს 17:00 საათზე, ილიას სახელმწიფო უნივერსიტეტის G106 აუდიტორიაში გაიმართება Google–ის დეველოპერების ჯგუფისა და ახალგაზრდა ინოვატორთა კლუბის პრეზენტაცია, რომელთა წარმომადგენლობა ილიას სახელმწიფო უნივერსიტეტში გაიხსნება.
შეხვედრაზე დამსწრე საზოგადოება მიიღებს დაწვრილებით ინფორმაციას ამ ორი ჯგუფის საქმიანობის შესახებ – თუ რა პროექტებს ახორციელებენ ისინი, რა პერსპექტივებს ქმნიან ახალგაზრდებისთვის და რა კავშირი აქვთ კომპანია Google–თან. შეხვედრაზე სიტყვით წარსდგებიან “ახალგაზრდული ინოვაციების ცენტრის” პრეზიდენტი და დამფუძნებლები.
GDG თბილისისა და ახალგაზრდა ინოვატორთა კლუბის ილიას უნივერსიტეტის წარმომადგენლობის საქმიანობაში ჩართვის მსურველებს საშუალება ექნებათ შეხვედრის დასრულების შემდეგ გაესაუბრონ ორგანიზაციის ხელმძღვანელებს და ადგილზევე გაიარონ რეგისტრაცია ჯგუფებში გასაწევრიანებლად.
პრეზენტაციაზე ასევე განიხილება ახალგაზრდული ინოვაციების ცენტრის აქტივობები, რომელიც შემოთავაზებულ იქნა მხოლოდ ილიას სახელმწიფო უნივერსიტეტის სტუდენტებისთვის.

საუნივერსიტეტო პროექტის პრეზენტაცია
2014-01-30 13:48
ამა წლის 3 თებერვალს, 18:00 საათზე, ილიას სახელმწიფო უნივერსიტეტის წიგნის მაღაზია ,,ლიგამუსში” მოხდება წარდგენა საუნივერსიტეტო კვლევითი პროექტისა ,,უცნობი საქართველო. ქართულ-ევროპული წყაროები საისტორიო მეხსიერების რეკონსტრუქციისათვის”. კვლევა ეყრდნობა პროპაგანდა ფიდეს საისტორიო არქივის, თეათინელთა და კაპუცინელთა მისიების დღემდე უცნობ იტალიურ, რუსულ და ქართულ წყაროებს.
მისამართი: ილიას სახელმწიფო უნივერსიტეტის A კორპუსი, ილია ჭავჭავაძის გამზირი 32, წიგნის მაღაზია “ლიგამუსი”.
გთხოვთ მობრძანდეთ.

"ზღაპრის დღე" ლიგამუსში
2014-02-01 00:00
ყოველ შაბათს, 11.00-დან 13.00 საათამდე ,,ლიგამუსის“ ბავშვების ოთახში ზღაპრის დღე იმართება. მეზღაპრე ბავშვებს საინტერესო წიგნებს უკითხავს, ხოლო კითხვის შემდეგ კი სხვადასხვა შემეცნებით აქტივობებს სთავაზობს.
„ზღაპრის დღეზე“ ბავშვები მოგზაურობენ წიგნების ჯადოსნურ სამყაროში, ხოლო აქტივობების მეშვეობით მათ უვითარდებათ კრეატიულობა, მოტორიკა, დამოუკიდებელი მუშაობის და კომუნიკაციის უნარი.
“ზღაპრის დღეზე” დასწრება 4-დან 12 წლამდე ასაკის ნებისმიერ მსურველს შეუძლია. ზღაპრის დღეზე დასწრების მსურველებმა მოგვწერეთ: www.facebook.com/ligamus.iliauni

"ნატაშას ცეკვა" - წიგნის პრეზენტაცია
2014-02-05 00:00
5 თებერვალს, 18:00 საათზე, ილიას სახელმწიფო უნივერსიტეტის წიგნის მაღაზია ,,ლიგამუსში” პროფესორები გიგი თევზაძე და გიგა ზედანია წარადგენენ ორლანდო ფაიჯესის წიგნს ,,ნატაშას ცეკვა. რუსეთის კულტურული ისტორია”.
ორლანდო ფაიჯესი (დაბ. 1959 წელს) გამოჩენილი თანამედროვე ბრიტანელი ისტორიკოსია. 1987-1999 წლებში ის იყო კემბრიჯის უნივერსიტეტის თანამშრომელი, შემდეგ კი ლონდონის უნივერსიტეტის პროფესორი. მკითხველთა ფართო წრემ ის გაიცნო 1996 წელს გამოქვეყნებული წიგნით „ხალხის ტრაგედია“, რომელიც რუსული რევოლუციის ისტორიას გადმოსცემდა მის პოლიტიკურ-ისტორიულ კონტექსტში. სპეციალისტის მიერ დაწერილი თითქმის ათასგვერდიანი წიგნი მალევე გახდა ბესტსელერი.
„ნატაშას ცეკვა“ 2002 წელს გამოცემული წიგნია, რომელშიც ისტორიკოსის ინტერესი პოლიტიკიდან კულტურაზეა გადატანილი. ამ წიგნმაც დიდი წარმატება მოიპოვა. პუბლიკაციიდან ათი წლის შემდეგ გადაღებული ფილმის, „ანა კარენინას“ რეჟისორი ჯონ რაიტი მე-19 საუკუნის რუსული კულტურის გაგებას სწორედ ფაიჯესსა და მის ამ ნაწარმოებს უმადლის. მართლაც, ესაა რუსული კულტურის ერთ-ერთი საუკეთესო კრიტიკული ანალიზი, დაწერილი მასალის შესანიშნავი ცოდნისა და თანამედროვე თეორიული რეფლექსიის ინსტრუმენტების ვირტუოზული ფლობის საფუძველზე. წარმატების უკან არა მხოლოდ წიგნის შინაარსი დგას, არამედ სრულიად შესანიშნავი სტილი, რომელიც მკითხველს ნაშრომს რომანივით აკითხებს.

"ბერწი მიწა" წიგნის პრეზენტაცია
2014-02-06 11:18
12 თებერვალს, 6 საათზე, ილიას სახელმწიფო უნივერსიტეტის წიგნის მაღაზია “ლიგამუსში” გაიმართება პრეზენტაცია გია ჯოხაძის წიგნისა ,,ტ. ს. ელიოტის ,,ბერწი მიწა”, ჰერმენევტული ინტერპრეტაციები”.
წიგნი მოიცავს დიდი ინგლისურენოვანი პოეტისა და მოაზროვნის, თომას სტერნზ ელიოტის (1888-1965) პოემის ,,ბერწი მიწის“ ახალ ქართულ თარგმანს და, ასევე, ტექსტის ინტერპრეტაციას თანამედროვე ელიოტოლოგიის ორიგინალური მასალების გათვალისწინებით.
ელიოტის ,,ბერწი მიწა” მეოცე საუკუნის უდავოდ ყველაზე სახელგანთქმულ და სკანდალურ პოეტურ მიღწევათა შორისაა. გამოცემის დღიდანვე პოემას თან სდევს უამრავი ლეგენდა, დეზინფორმაცია და მითი იმაზე, თუ როგორ დაიწერა ტექსტი, რას იზრახავდა პოეტი, რა გავლენა მოახდინა მასზე თანამედროვე ვითარებამ ანუ ომისშემდგომმა ევროპამ, რომელიც პოემის მთავარი პროტაგონისტია და ა.შ.
გია ჯოხაძის ახალი წიგნი განკუთვნილია ელიოტის პოეზიის მთარგმნელების, მკვლევრებისა და თაყვანისმცემლებისათვის.

საინფორმაციო შეხვედრა - ერაზმუს მუნდუსი
2014-02-10 17:42
მოგესალმებით და გაცნობებთ, რომ 2014 წლის 11 თებერვალს, 16:00 საათზე, ილიას სახელმწიფო უნივერსიტეტის A101 აუდიტორიაში გაიმართება Erasmus Mundus-ის მეორე აქტივობის პროექტების EUROEAST, HUMERIA საინფორმაციო შეხვედრა.
შეგახსენებთ, რომ პროგრამა გულისხმობს ბაკალავრების,მაგისტრანტების,დოქტორანტებoს, პოსტ-დოქტორანტებისა და აკადემიური/ადმინისტრაციული პერსონალის მობილობას ევროპული ქვეყნების სხვადასხვა უმაღლეს საგანმანათლებლო დაწესებულებებში.
კონკურსში გამარჯვებულებს პროგრამის ფარგლებში დაენიშნებათ სტიპენდია. ამასთანავე, პროგრამა ანაზღაურებს მგზავრობისა და მასთან დაკავშირებულ ხარჯებს, ფარავს მობილობის პერიოდში დაზღვევისა და სწავლის საფასურს.
განაცხადების მიღება ხდება ელექტრონულად. კონკურსში მონაწილეთა შერჩევა მოხდება წარდგენილი საბუთების საფუძველზე.
განაცხადების მიღების ბოლო ვადაა:

EUROEAST – 2014 წლის 15 თებერვალი.
HUMERIA – 2014 წლის 24 თებერვალი.
პროექტების შესახებ დეტალური ინფორმაცია იხილეთ შესაბამის ვებგვერდებზე:
EUROEAST – www.euroeast.polito.it
HUMERIA – humeria.eu
დამატებითი შეკითხვების შემთხვევაში მოგვმართოთ ილიას სახელმწიფო უნივერსიტეტის განვითარებისა და საგარეო ურთიერთობების სამსახურს:
მისამართი: ჩოლოყაშვილის 3/5, ოთახი E105
ტელ: 214 13 88
ელ-ფოსტა:
EUROEAST – euroeast@iliauni.edu.ge
HUMERIA – humeria@iliauni.edu.ge

ტრენინგი კლიმატის ცვლილებისა და ტყის ტრანსფორმაციაზე
2014-02-11 16:08
20 თებერვალი, 2014 – ილიას სახელმწიფო უნივერსიტეტი, კორპუსი „E“, აუდიტორია N206)
ერთდღიანი ტრენინგის მოდული სატყეო და მომიჯნავე დარგის სპეციალისტების, სტუდენტებისა და დაინტერესებული პირებისთვის –
სამხრეთ კავკასიაში კლიმატის ცვლილებისა და ტყის ტრანსფორმაციის საკითხებზე
შესავალი
ბუნების დაცვის მსოფლიო ფონდის გერმანიის ორგანიზაცია (WWF-Germany) სამხრეთ კავკასიაში ამავე ფონდის პარტნიორ ორგანიზაციასთან (WWF-Caucasus) ერთად, ევროკავშირის მხარდაჭერით, 2011 წლიდან ახორციელებს რეგიონალურ პროექტს „სამხრეთ კავკასიის ქვეყნებში კლიმატის ცვლილების პირობებში ტყის ეკოსისტემების მდგრადობის ამაღლება ტყის ტრანსფორმაციის გზით“.
როგორც აღნიშნული პროექტის ნაწილი, შემოთავაზებული იქნება ერთდღიანი ტრენინგის მოდული სატყეო დარგის სპეციალისტების, სტუდენტებისა და ამავე დარგით დაინტერესებული პირებისთვის. კონკრეტული, ლოკალურად კონცენტრირებული ერთდღიანი ტრენინგი 2014 წლის თებერვალში ჩატარდება პროექტის მონაწილე სამ ქვეყანაში – სომხეთში, აზერბაიჯანსა და საქართველოში. ტრენინგი პირველად წარმოდგენას შეუქმნის მონაწილეებს, მისცემს რა მათ თეორიული ცოდნის საფუძველს კლიმატის ცვლილებაზე, მოიცავს სხვა ქვეყნების გამოცდილებას კონკრეტული მაგალითების მოყვანით და ბოლო, სადისკუსიო ნაწილი მიეძღვნება რეგიონისთვის ადგილობრივი, კოკრეტული შემდგომი ნაბიჯების შემუშავებას.
საქართველოში ტრენინგს ჩაატარებს საერთაშორისო ექსპერტი, WWF-ის კონსულტანტი დერკ ფრანკენჰაუზერი, რომელმაც 2013 წლის ოქტომბერში სამხრეთ კავკასიის რეგიონში მოახდინა საველე გასვლები და დაინტერესებულ მხარეთა ანალიზი.
მიზნები
იმ გარემოსდაცვითი და სოციალური რისკების ილუსტრირება, რომლებიც მოსდევს კლიმატის ცვლილებას სამხრეთ კავკასიის რეგიონში. მონაწილეებს საშუალება მიეცემათ გააანალიზონ სიტუაცია და შეიმუშავონ მექანიზმები სატყეო სექტორში კლიმატის ცვლილებით განპირობებული მომავალი გამოწვევებისადმი ადაპტაციისთვის.
შინაარსი
ტრენინგის მოდული შედგება შემდეგი ხუთი ძირითადი თემისაგან:
1) შესავალი
2) გლობალური სიტუაცია
3) რეაგირება ევროპის ქვეყნების მაგალითზე
4) კავკასიაში ამჟამად არსებული სიტუაცია
5) განხორციელების შესაძლო სცენარები კავკასიაში
თავის მხრივ, ეს თემები დაყოფილია ოთხ ძირითად ნაწილად:
1. შესავალი
ტრენინგი დაიწყება იმ საკითხებზე ყურადღების გამახვილებით, რომლებიც ასახავს აუდიტორიის თვალსაზრისს კლიმატის ცვლილებასთან მიმართებაში. ამას მოჰყვება კლიმატის ცვლილების ფარგლების მოკლე აღწერა მსოფლიოს, ევროპის მასშტაბით – დაბოლოს, კონკრეტულად კავკასიის რეგიონში და განსაკუთრებით ტყეებზე მისი ზემოქმედების კუთხით.
2. ტრენინგის სავარჯიშოები
ეს ტრენინგის ძირითადი ნაწილია. მონაწილეებს საშუალება მიეცემათ მიიღონ ინფორმაცია მათ რეგიონში კლიმატის მიმდინარე ცვლილებიდან გამომდინარე პოტენციური გარემოსდაცვითი და სოციალურ-ეკონომიკური საფრთხეების იდენტიფიცირების კუთხით. ამ ნაწილში გამოყენებული იქნება ტყის მართვის სფეროში ძალიან ზუსტი მაგალითების განხილვის მეთოდი.
3. ევროპაში არსებული მოწინავე პრაქტიკის პრეზენტაცია და კონკრეტული მაგალითების განხილვა.
მონაწილეებს გააცნობენ შიგნიდან დანახულ სურათს – თუ როგორ შეიმუშავეს პოლიტიკა და სტანდარტული პროცედურები ამ რისკთან საბრძოლველად სხვა ქვეყნებმა, როგორიცაა გერმანია, მოწინავე პრაქტიკის მაგალითების და კონკრეტული შემთხვევების განხილვით.
4. პერსპექტივა და დასკვნითი დებატები
დაკვნით ეტაპზე მონაწილეებს შესთავაზებენ ბრეინსტორმინგს იმასთან დაკავშირებით, თუ რას თვლიან საჭიროდ სამომავლოდ. შემდეგი ნაბიჯები შემუშავდება ერთად, რათა მოხდეს სატყეო მეურნეობაში რისკის მენეჯმენტის სისტემის დანერგვა ან/და გაუმჯობესება.
ტრენინგის დღის წესრიგი
მოსალოდნელი შედეგები
ტრენინგის მოდული შესაძლებლობას მისცემს მონაწილეებს, რომ გააცნობიერონ კლიმატის ცვლილებასთან დაკავშირებული გამოწვევები, და კონკრეტულად – მისი ზემოქმედება სამხრეთ კავკასიის რეგიონის ტყეებზე. მონაწილეები შეძლებენ ყოველდღიურ სატყეო სამეურნეო საქმიანობას მიუსადაგონ კლიმატის ცვლილების სამომავლო შედეგებ, როგორიცაა შტორმები, ხანძრები და ა.შ. აგრეთვე გარდაქმნან კავკასიის ტყეების ეკოსისტემები უფრო გამძლე ტყეებად. სხვა ქვეყნების მოყვანილი მაგალითები წაახალისებს მონაწილეებს იმასთან დაკავშირებით, თუ როგორია რეაგირება სხვაგან სატყეო სექტორში და მისცემს საშუალებას, რომ კავკასიის სხვა ქვეყნებთან შექმნან პარტნიორული ქსელი რათა შეიქმნას კონკრეტულ საჭიროებებზე ორიენტირებული ინსტრუმენტი, როგორიცაა მაგ. ტყის პრობლემების ერთობლივი ღია მონაცემთა ბაზა და სხვ.
ტრენინგის მოდული
დეტალური ინფორმაცია ტრენინგის მოდულის შესახებ ხელმისაწვდომია შემდეგი ვებ-გვერდებიდან:
http://wwf.panda.org/what_we_do/where_we_work/black_sea_basin/caucasus/?215650/Managing-innovative-learning-on-adaptive-forest-management-to-climate-change

http://awsassets.panda.org/downloads/forestry_training_module.pdf
დამატებითი ინფორმაცია
მალხაზ ძნელაძე
პროექტის რეგიონალური კოორდინატორი
WWF-Caucasus
ტელ.: + (995 32) 2-23-75-00 ext. 118
mdzneladze@wwfcaucasus.org

სწავლა ესტონეთში საინფორმაციო შეხვედრა
2014-02-12 00:00
2014 წლის 12 თებერვალს, 15:00 საათზე, ილიას სახელმწიფო უნივერსიტეტს ესტუმრება ესტონეთის დელეგაცია. 3 წამყვანი ესტონური უნივერსიტეტის _ ტარტუს უნივერსიტეტის, ტალინის ტექნოლოგიური უნივერსიტეტის, ესტონეთის მუსიკისა და თეატრის აკადემიის _ წარმომადგენლები მოაწყობენ პრეზენტაციას შესაბამისი უნივერსიტეტების შესახებ და ისაუბრებენ ესტონეთში სწავლის გაგრძელების შესაძლებლობებზე.
პრეზენტაცია შედგება ინგლისურ ენაზე.
მისამართი:ილიას სახელმწიფო უნივერსიტეტი გ. წერეთლის 2, G კორპუსი აუდიტორია G 106 (ყოფილი ენციკლოპედიის შენობა)

სემინარი საქართველოს გაწევრიანებაზე ენერგეტიკულ გაერთიანებაში
2014-02-15 21:50
გვაქვს პატივი მოგიწვიოთ ენერგეტიკის პოლიტიკის და მდგრადი განვითარების სემინარების ციკლის პირველ სემინარზე -„საქართველოს გაწევრიანება ენერგეტიკულ გაერთიანებაში, შესაძლებლობები და გამოწვევები“- რომელიც ჩატარდება 20 თებერვალს 15:00-18:00 სთ ილიას სახელმწიფო უნივერსიტეტში.
სემინარზე დაინტერესებული მხარეების თანდასწრებით და მათი მონაწილეობით განვიხილავთ ევროპის ენერგეტიკულ გაერთიანებაში საქართველოს წევრობის დადებით და უარყოფით მხარეებს, ამ გზაზე ენერგეტიკული სექტორის წინაშე მდგარ გამოწვევებს.
სემინარს სიტყვით გახსნის ევროკავშირის კომისარი ენერგეტიკაში გიუნტერ ოტინგერი. მასში მონაწილეობას მიიღებენ მთავრობის, პარლამენტის, ევროკავშირის, სამოქალაქო სექტორის, ენერგეტიკის, უნივერსიტეტების და საერთაშორისო ორგანიზაციების წარმომადგენლები.
სემინარი იმართება ევროკავშირის და კონრად ადენაუერის ფონდის მხარდაჭერით.
მისამართი: ილიას სახელმწიფო უნივერსიტეტის G კორპუსი – გ.წერეთლის 1 (თამარაშვილის ქუჩასა და ვაკის პარკს შორის)
იხ.ბმული>>>

ოკუპაციისადმი მიძღვნილი ღონისძიება
2014-02-17 10:55
21 თებერვალს, 16:00 საათზე ილიას სახელმწიფო უნივერსიტეტის G კორპუსში, 106-ე აუდიტორიაში, ფონდ „თავისუფალი არჩევანის“ ინიციატივით, მოეწყობა საქართველოს დემოკრატიული რესპუბლიკის 1921 წლის ოკუპაციისადმი მიძღვნილი ღონისძიება; ნაჩვენები იქნება „ფინეთის ოკუპაცია“ – ფილმი დოკუმენტური ფილმების სერიიდან „ოკუპაცია“.
ღონისძიების მოდერატორია მხატვარი გიორგი გუგუშვილი.
დისკუსიაში მონაწილეობს ფილმის ავტორი შოთა მალაშხია.

ტიმ კაჰილის მოხსენება ლიგამუსში
2014-02-17 12:46
ოთხშაბათს, 26 თებერვალს 15:00 საათზე ამერიკელი მწერალი ტიმ კაჰილი წაიკითხავს მოხსენებას თემაზე “What it Takes to Be a Traveler” და გაგვიზიარებს თავის როგორც „მოგზაური“ მწერლის გამოცდილებას.
შეხვედრა ორგანიზებულია ამერიკის შეერთებული შტატების საელჩოს მხარდაჭერით. შეხვედრას გაუძღვება ილიას სახელმწიფო უნივერსიტეტის პროფესორი, ბელა წიფურია.
ტიმ კაჰილი
ტიმ კაჰილი დაიბადა 1943 წლის 28 ნოემბერს ქალაქ ნეშვილში, ტენესი. ამჟამად ცხოვრებს ლივინგსტონში, მონტანა.
1966 წელს დაამთავრა ვისკონსინის უნივერსიტეტი ისტორიის ბაკალავრის ხარისხით. 1969 წელს მიიღო მაგისტრის დიპლომი სპეციალობით ინგლისური ენა /კრეატიული წერა სანფრანცისკოს სახელმწიფო უნივერსიტეტში.
1970-1976 იყო ჟურნალ „როლინგსტოუნის“ ასოცირებული რედაქტორი სანფრანცისკოში. წერდა სტატიებს მუსიკაზე, კულტურაზე, ფილმებზე დაპოლიტიკაზე. 1975 წელს დაიწყო მუშაობა საგამოძიებო საკითხებზე, როგორიცაა იდუმალი გარდაცვალება ინდიელი ლიდერის ბრიტანეთის კოლუმბიაში და მსგავსი.
1976 წელს ტიმი გახდა ერთ-ერთი დამფუძნებელი რედაქტორი ჟურნალის „Outside Magazine“, რომელმაც რამდენიმე ეროვნული ჯილდო მიიღო, მათ შორის ოთხი „საყოველთაო ოსტატობაში“. იგი წერდა ისტორიებს მოგზაურობაზე. 1977 წელს, პერუში ექსპედიციის დროს, მან აღმოაჩინა ნანგრევები ამაზონის შტატში, რომელიც შემდეგ საოცრად საინტერესო აღმოჩნდა არქეოლოგებისთვის.
1978 წლიდან მოყოლებული ტიმ კაჰილი თავისუფალი მწერალია. მას 300-ზე მეტი სტატია აქვს გამოქვეყნებული National Geographic-ში, GEO-ში, The New York Times Book Review-ში და სხვა ცნობილ გამოცემებში.
ტიმი რვა წიგნის ავტორია: „გაატარე ჭია“, „იაგუარებმა დაგლიჯეს ჩემი სხეული“, „სამურავი ჭამს ჩემს ფეხს“, „იხვების მიერ სიკვდილამდე ჩანისკარტებული“, „გზის ციებ-ცხელება“, „დელფინები“, „დამარხული სიზმრები“ და „შეაჩერეთ გასხივოსნება“.
1992-1994 წლებში იგი იყო დამხმარე რედაქტორი Esquire Magazine-ის.
ტიმ კაჰილი არის ერთ-ერთი თანაავტორი აკადემიურ ჯილდოზე ნომინირებული იმაქსფილმის სცენარის „ცოცხალი ზღვა“ 1995 წ. ასევე არის ტექსტის ავტორი პიესისa „დელფინები“, რომელიც ახლახან გამოიცა.
დაარსებიდან დღემდე მუშაობს რედაქტორად „Outside Magazine“- ში. დამატებით არის “Rolling Stone Magazine”-ის, “Sports Afield”-ისa და “National Geographic Advanture”-ის დამხმარე რედაქტორი. ამჟამად მუშაობს წიგნზე იელოუსთოუნის პარკის შესახებ და იმაქსის ახალ ფილმებზე მარჯნის რიფებისa და გამოქვაბულების ბუნებრივი ისტორიის შესახებ.

საინფორმაციო შეხვედრა - ერაზმუს მუნდუსი
2014-02-17 17:15
მოგესალმებით და გაცნობებთ, რომ 2014 წლის 18 თებერვალს, 16:00 საათზე, ილიას სახელმწიფო უნივერსიტეტის A101 აუდიტორიაში გაიმართება Erasmus Mundus-ის მეორე აქტივობის პროექტის HUMERIA საინფორმაციო შეხვედრა.
შეგახსენებთ, რომ პროგრამა გულისხმობს ბაკალავრების,მაგისტრანტების,დოქტორანტებoს, პოსტ-დოქტორანტებისა და აკადემიური/ადმინისტრაციული პერსონალის მობილობას ევროპული ქვეყნების სხვადასხვა უმაღლეს საგანმანათლებლო დაწესებულებებში.
კონკურსში გამარჯვებულებს პროგრამის ფარგლებში დაენიშნებათ სტიპენდია. ამასთანავე, პროგრამა ანაზღაურებს მგზავრობისა და მასთან დაკავშირებულ ხარჯებს, ფარავს მობილობის პერიოდში დაზღვევისა და სწავლის საფასურს.
განაცხადების მიღება ხდება ელექტრონულად. კონკურსში მონაწილეთა შერჩევა მოხდება წარდგენილი საბუთების საფუძველზე.
განაცხადების მიღების ბოლო ვადაა:
2014 წლის 24 თებერვალი
პროექტის შესახებ დეტალური ინფორმაცია იხილეთ შესაბამის ვებგვერდზე:
humeria.eu
დამატებითი შეკითხვების შემთხვევაში მოგვმართოთ ილიას სახელმწიფო უნივერსიტეტის განვითარებისა და საგარეო ურთიერთობების სამსახურს:
მისამართი: ჩოლოყაშვილის 3/5, ოთახი E105
ტელ: 214 13 88
ელ-ფოსტა: humeria@iliauni.edu.ge

ადელინ ბროს საჯარო ლექცია
2014-02-24 12:48
ოთხშაბათს, 5 მარტს, 18:00 საათზე, ილიას სახელმწიფო უნივერსიტეტის G 106 აუდიტორიაში საქართველოს ფრანგული ინსტიტუტი და ანატოლიის კვლევების ფრანგული ინსტიტუტი გიწვევთ
ანატოლიის კვლევების ფრანგული ინსტიტუტის ბაქოს ფილიალის
კავკასიის კვლევითი ობსერვატორიის ხელმძღვანელის,
ადელინ ბროს საჯარო ლექციაზე:
,,სამხრეთ კავკასია, თურქეთი, რუსეთი: საიმიგრაციო სივრცის მრავალჯერადი ფორმირება.”
დებატებში მონაწილეობს კავკასიის კვლევითი რესურსების ცენტრის კვლევების დირექტორი თინათინ ზურაბიშვილი.
დასწრება თავისუფალია. საჯარო ლექცია ჩატარდება ფრანგულ ენაზე ქართული თარგმანით.

დისკუსია ოკუპაციის დღესთან დაკავშირებით
2014-02-24 17:30
მიმდინარე წლის 25 თებერვალს, ოკუპაციის დღესთან დაკავშირებით, ილიას სახელმწიფო უნივერსიტეტის წიგნის მაღაზია “ლიგამუსში” გაიმართება დისკუსია,
რომლის მიზანია საბჭოთა წარსულის ხელახალი გაააზრება. ოკუპაცია თუ გასაბჭოება? კოლაბორაცია თუ წინააღმდეგობა? – ეს არის ის კითხვები, რომლებიც 1921 წლის 25 თებერვლის ისტორიული გამოცდილების მიმართ ქართულ საზოგადოებაში დღემდე დგას და რომლებიც პირდაპირ კავშირშია საქართველოს სახელმწიფოს ისტორიული გამოცდილების შეფასებასთან. საგულისხმოა, რომ 1921 წელს განვითარებული მოვლენების შესახებ ისტორიული ნარატივი საბჭოთა კავშირის პირობებში შეიქმნა. რამდენადაა თანამედროვე ქართული ისტორიოგრაფია კვლავაც ამ საბჭოთა ისტორიული ნარატივის გავლენის ქვეშ? როგორ შეგვიძლია თითქმის ერთი საუკუნის წინ განვითარებული მოვლენების შეფასება და მათზე მსჯელობა?
მოდერატორი – თამარ ცოფურაშვილი
მომხსენებლები:
19.00 საათზე – ოლივერ რაისნერი (ისტორიკოსი/ქართველოლოგი) – „საბჭოთა ოკუპაციის მეხსიერების შესახებ“;
19.30 საათზე – ელენე კეკელია, კოტე ლადარია (დოქტორანტები) – ,,საბჭოთა გამოცდილება პოსტსაბჭოთა კონტექსტში”;
19.45 საათზე – თამარ გურჩიანი (იურისტი/უფლებადამცველი) – „ოკუპაცია თანამედროვე სამყაროში? საკანონმდებლო ცვლილებები, რომლებიც ქმნიან ისტორიას”.

ლექციების ციკლი ბიოეთიკის აქტუალურ თემებზე
2014-02-25 11:28
2014 წლის 1, 2 და 3 აპრილს, ილიას სახელწიფო უნივერსიტეტში 16:00 საათზე A 101 აუდიტორიაში ჩატარდება ლექციების ციკლი ბიოეთიკის აქტუალურ თემებზე. ლექციების შემდეგ გაიმართება დისკუსია.
ლექციებს გაუძღვება ვესტფალიის მიუნსტერის ვილჰელმის-უნივერსიტეტის დოქტორი ანდრეას ვითი. დოქტ. ანდრეას ვითის შესახებ ინფორმაცია შეგიძლიათ იხილოთ:
http://www.philosovieth.de/publikationen.html
http://www.philosovieth.de/zur-person.html
ლექციები ჩატარდება ილიას სახელმწიფო უნივერსიტეტის მიერ დაფინანსებული პროექტის „ბიოეთიკისა და სამედიცინო ეთიკის საკითხები საქართველოში“ ფარგლებში.
ლექციების თემატიკაა:
1. რეპროდუქციული მედიცინის მორალური პრობლემები. ღირებულებათა გადაფასება საბუნებისმეტყველო კონტექსტიდან.
2. ცხოველებისადმი დამოკიდებულების ეთიკა. დასაბუთების სტრატეგიები ფილოსოფიურ ეთიკაში.
3. ეთიკის კომიტეტი, ეთიკის კომისია და მორალური ხარისხის მენეჯმენტი. სოციალურობის ეთიკა, კლინიკური გარემოს სამართლიანი და კოლეგიალური სტრუქტურები.
ლექციები ჩატარდება ქართული თარგმანის თანხლებით. დასწრება თავისუფალია.
ყოველი ლექციის შესახებ დაწვრილებითი ინფორმაცია შეგიძლიათ იხილოთ თანდართულ pdf ფაილში.

სემინარი - ქართული სატაძრო ხუროთმოძღვრების ისტორია
2014-02-27 16:22
2014 წლის 7 მარტს, 18:00 საათზე, ილიას სახელმწიფო უნივერსიტეტის G 106 აუდიტორიაში, ჩატარდება სემინარი თემაზე: ქართული ქრისტიანული სატაძრო ხუროთმოძღვრების გენეზისი – განვითარების საფეხურების ახლებურად გააზრება.
მომხსენებლები: ემერიტუს-პროფესორი ზურაბ კიკნაძე და პროფესორი ნოდარ ბახტაძე.
უკანასკნელი ათწლეულის განმავლობაში, ნეკრესის ნაქალაქარის ტერიტორიაზე (ყვარლის რაიონი), არქეოლოგიური კვლევის შედეგად, IV-V საუკუნეების სავსებით კანონიკური გეგმარების ბაზილიკების არსებობის დადასტურებამ, ასევე – ნეკრესის მონასტრის ტერიტორიაზე მდებარე, აქამდე IV საუკუნის ეკლესიად მიჩნეული მცირე სამლოცველოს ხელახლა გამოკვლევა-დათარიღებამ, დამატებითი ფაქტობრივი მასალა გამოავლინა ქართული ქრისტიანული სატაძრო ხუროთმოძღვრების გენეზისისა და განვითარების პირველი საფეხურების ახლებურად გასააზრებლად.
სემინარის მომხსენებლები, ბატონები ზურაბ კიკნაძე და ნოდარ ბახტაძე, სწორედ ამ თემაზე სასაუბროდ იწვევენ ხელოვნების ისტორიკოსებსა და დაინტერესებულ პირებს.

ევროკავშირი და სამეზობლო - ლექცია
2014-03-04 10:46
ხუთშაბათს, 6 მარტს, 14.00 საათზე ,პროფ. გიუნტერ ვერჰოიგენი, სამგზის ევროკომისარი და ევროკომისიის ყოფილი ვიცე-პრეზიდენტი წაიკითხავს ლექციას “ევროკავშირი და სამეზობლო: გამოწვევები და შესაძლებლობები”. ლექცია შეეხება ევროკავშირის პოლიტიკას ჩვენს რეგიონში, განსაკუთრებით უკრაინაში დღეს მიმდინარე მოვლენების ფონზე.

ლექცია ჩატარდება ილიას სახელმწიფო უნივერსიტეტის G კორპუსის 106 აუდიტორიაში.

დასწრება თავისუფალია.

კონკურსი - "ფოტო ამბები" დაჯილდოება
2014-03-06 15:55
10 მარტს, ორშაბათს, 17:00 საათზე, წიგნის მაღაზია „ლიგამუსში“ გაიმართება სემიოტიკის კვლევითი ცენტრის მიერ გამოცხადებული კონკურსის -ფოტოამბები: ჩვენი ქალაქის ფლორა და ფაუნა -გამარჯვებულთა დაჯილდოების ცერემონიალი და 15 საუკეთესო ნამუშევრის გამოფენა.
გთხოვთ, გვეწვიოთ.

PPRTC-ის პრეზენტაცია
2014-03-10 15:10
11 მარტს, 17 საათზე, ილიას სახელმწიფო უნივერსიტეტის E 207-ში გაიმართება საჯარო პოლიტიკის კვლევისა და ტრენინგების ცენტრის (PPRTC) ოფიციალური პრეზენტაცია. პრეზენტაციას წარმოგიდგენთ ილიას სახელმწიფო უნივერსიტეტის აღმოსავლეთ-დასავლეთის მართვის ინსტიტუტის (EWMI) პროგრამა G-PAC – „საჯარო პოლიტიკის, ადვოკატირებისა და სამოქალაქო საზოგადოების განვითარება საქართველოში“.
საჯარო პოლიტიკის კვლევისა და ტრენინგების ცენტრის (PPRTC) მიზანია, უზრუნველყოს აკადემიური პერსონალის, სამოქალაქო საზოგადოებისა და საჯარო სექტორის ჩართულობა მიზნობრივ საჯარო კვლევებსა და ტრენინგებში, რომლებიც მიმართული იქნება საქართველოში საჯარო პოლიტიკის ანალიზისკენ. ცენტრის მისიისა და საქმიანობის შესახებ დაწვრილებით პრეზენტაციაზე შეიტყობთ.
სიტყვით გამოვლენ: ილიას სახელმწიფო უნივერსიტეტის რექტორი, გიგა ზედანია; USAID-ის მისიის ხელმძღვანელი საქართველოში, სტეფან ჰაიკინი; საქართველოს თავდაცვის მინისტრის მოადგილე, თამარ ქაროსანიძე.
დამატებითი ინფორმაციისთვის მიმართეთ საჯარო პოლიტიკის კვლევისა და ტრენინგების ცენტრის კოორდინატორს, ნინო იმედაშვილს.
ტელ: 599 48 70 47
ელფოსტა: nino.imedashvili.1@iliauni.edu.ge
იხილეთ პროგრამა>>>

უნიკინო 14 მარტს: ”მოდილიანი”
2014-03-10 15:15
პარასკევს, 14 მარტს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება მაიქ დევისის ფილმი „მოდილიანი“ (2004).
მონაწილეობენ: ენდი გარსია, სომიდ ჯალილი, ელზა ზილბერშტეინი, იპოლიტ ჟირარდო, ევა ჰერციგოვი.
თარგმანი: სალომე მატკავა.

საჯარო ლექციების ციკლი
2014-03-11 10:45
ილიას სახელმწიფო უნივერსიტეტი იწყებს საჯარო ლექციების ციკლს თემაზე: თანამედროვე სამყარო და ეთიკური მაქსიმები.
პირველი ლექცია ჩატარდება 27 მარტს, 18:00 საათზე, G 106 აუდიტორიაში.
ლექციის თემაა ”ესთეტიკური კულტურა – სიურეალიზმიდან ჰიპერრეალიზმისაკენ”(ჟან ბოდრიარის „სიმულაკრები და სიმულაციები“ და რონ მუეკის ჰიპერრეალისტური ხელოვნება).
ლექციათა ციკლს გაუძღვება ფილოსოფიის დოქტორი, ასოცირებული პროფესორი მაკა ლაშხია

"ქეისების" პუბლიკაციის პრეზენტაცია
2014-03-12 17:12
13 მარტს, 18:00 საათზე, ილიას სახელმწიფო უნივერსიტეტის წიგნის მაღზია “ლიგამუსში” საჯარო პოლიტიკის ადმინისტრირების სამაგისტრო პროგრამა (http://mpa.iliauni.edu.ge/) უმასპინძლებს პროგრამის ფარგლებში პროფესორებისა და სტუდენტების მიერ 2013 წელს დაწერილი “ქეისების” პუბლიკაციის პრეზენტაციას. პუბლიკაცია, რომლის მომზადებაზეც კოლუმბიის უნივერსიტეტის პროფესორები მუშაობდნენ, დააფინანსა აღმოსავლეთ-დასავლეთის მართვის ინსტიტუტის (EWMI) პროგრამამ – „საჯარო პოლიტიკის, ადვოკატირებისა და სამოქალაქო საზოგადოების განვითარება საქართველოში“ (G-PAC).

შედარებითი ლიტერატურული კრებულის პრეზენტაცია
2014-03-13 16:43
19 მარტს, 18:00 საათზე, ილიას სახელმწიფო უნივერსიტეტის წიგნის მაღაზია ”ლიგამუსში” გაიმართება შედარებითი ლიტერატურული კრებულის პრეზენტაცია.
შედარებითი ლიტერატურის კრებული ილიას სახელმწიფო უნივერსიტეტის ყოველწლიური გამოცემა ხდება. პირველ, 2013 წლის, კრებულში შესულია უნივერსიტეტის მიერ ბოლო რამდენიმე წელიწადში ორგანიზებულ სამეცნიერო კონფერენციებსა და სემინარებზე ქართველი და უცხოელი მკვლევრების მიერ მომზადებული 34 სამეცნიერო სტატია.
კრებული აერთიანებს შემდეგ თემებს: შედარებითი ლიტერატურა და თანამედროვეობა; ლიტერატურა, პოლიტიკა, იდეოლოგია; ფილოლოგიური და ინტერდისციპლინური კვლევები; ლიტერატურა, გამოძიება, პროცესი.
ქართულ სამეცნიერო სივრცეში შედარებითი ლიტერატურისადმი ინტერესი საშუალებას გვაძლევს, უფრო ინტენსიური, მრავალფეროვანი და მრავალწახნაგიანი გავხადოთ ლიტერატურის ინტერკულტურული კვლევები და ამ გზით დავძლიოთ კულტურული დახშულობა; უფრო თავისუფალი, ზოგადი პოზიციიდან დავინახოთ როგორც მსოფლიო, ისე ქართული ლიტერატურულ-კულტურული სინამდვილე; თანამედროვე მსოფლიო ლიტერატურის მსგავსად, ქართული ლიტერატურის კვლევა წარვმართოთ ისე, რომ შესაძლებელი გახდეს ლიტერატურულ-კულტურული, საზოგადოებრივი, პოლიტიკური პროცესების აღქმა, გადააზრება, ურთიერთდაკავშირება; გავიზიაროთ ის სააზროვნო და კულტურული გამოცდილება, რომლითაც სხვა ქვეყნები უმკლავდებიან ტრავმულ წარსულს ან სადღეისო გამოწვევებს კულტურულსა თუ სოციალურ სინამდვილეში; ვეძებოთ თანამედროვე მსოფლიოსთან საქართველოს და ქართული კულტურის რეინტეგრაციის გზები.
ამ თვალსაზრისით, შედარებით ლიტერატურას, როგორც დისციპლინას, ქართულ სამეცნიერო, კულტურულ, საზოგადოებრივ სივრცეში მნიშვნელოვანი როლის შესრულება შეუძლია.

მოსწავლეთა ეროვნული კონფერენცია
2014-03-14 21:35
15 მარტს, 11:00 საათზე, ილიას სახელმწიფო უნივერსიტეტის G106 აუდიტორიაში გაიმართება მოსწავლეთა ეროვნული კონფერენცია საბუნებისმეტყველო მეცნიერებებში. კონფერენციაში წელს საქართველოს ხუთი სკოლა მონაწილეობს: ბაქსვუდის საერთაშორისო სკოლა (თბილისი), სკოლა „მწიგნობართუხუცესი“ (თბილისი), პირველი საჯარო სკოლა (თელავი), ”ქართული სკოლა” (ქუთაისი), მეთორმეტე საჯარო სკოლა (გორი).
კონფერენცია ევროკავშირის მე-7 ჩარჩო-პროგრამის ფარგლებში დაფინანსებული პროექტის – „ჯაჭვური რეაქცია“ (“Chain Reaction”) – ნაწილია. პროექტს „ჯაჭვური რეაქცია“ კოორდინაციას უწევს შეფელდის უნივერსიტეტი (ინგლისი).
პროექტის მიზანია კვლევაზე დაფუძნებული სწავლების განვითარების ხელშეწყობა კონსორციუმის წევრ ქვეყნებში (კონსორციუმში 12 ქვეყნის 12 უნივერსიტეტია გაერთიანებული. მათ შორისაა ილიას სახელმწიფო უნივერსიტეტიც).
პროექტი სამწლიანია – დაიწყო 2013 წლის 1-ლ ივნისს და დასრულდება 2016 წლის 1-ლ ივნისს.
პროექტის ფარგლებში საბუნებისმეტყველო საგნების 10 პედაგოგი (5 სკოლიდან) ყოველწლიურად გადამზადდება კვლევაზე დაფუძნებული სწავლების თანამედროვე მეთოდებით.
კვლევაზე დაფუძნებული სწავლება ხელს უწყობს სამეცნიერო წიგნიერების განვითარებას და საბუნებისმეტყველო მეცნიერებებით მოსწავლეთა დაინტერესებას.
პროექტში მონაწილე მასწავლებლები პროექტის მასალებს საქართველოს სხვა პედაგოგებსაც გააცნობენ და მათთან ერთად შეეცდებიან კვლევაზე დაფუძნებული გაკვეთილებისა და პროექტების დანერგვას.
იხილეთ პროგრამა თანდართული ფაილის სახით.

არქიტექტურული კონკურსი ილიაუნის სტუდენტებისთვის
2014-03-17 11:49
2014 წლის 20-21 მარტს ილიას სახელმწიფო უნივერისტეტის საინჟინრო ფაკულტეტი (საინჟინრო ფაკულტეტის კორპუსი, მესამე სართული) უმასპინძლებს ბერნის (შვეიცარიის) გამოყენებით მეცნიერებათა უნივერსიტეტისა და საქართველოს ტექნიკური უნივერსიტეტის სტუდენტებს, რომლებიც მონაწილეობენ ილიას სახელმწიფო უნივერსიტეტის (საინჟინრო ფაკულტეტის არქიტექტურის პროგრამა), ბერნის გამოყენებით მეცნიერებათა უნივერსიტეტისა (არქიტექტურის, მერქნისა და მშენებლობის ფაკულტეტი) და საქართველოს ტექნიკური უნივერსიტეტის (არქიტექტურის, ურბანისტიკისა და დიზაინის ფაკულტეტი) ერთობლივ პროექტში – „ადგილობრივი ხელისუფლებისათვის სოციალური საცხოვრისის სფეროში ტექნიკური ექსპერტიზის გაზიარება“.
პროექტი მიზნად ისახავს ქალაქ ბათუმის სოციალურად დაუცველი, უსახლკარო მოსახლეობისთვის ორი ტიპის საცხოვრისის (სოციაულური საცხოვრისი და ხანდაზმულთა ინტერნატი) არქიტექტურული პროექტების შექმნას.
სემესტრის ბოლოს მოეწყობა არქიტექტურული კონკურსი, რომელში გამარჯვებული პროექტიც გადაეცემა ქალაქ ბათუმის მუნიციპალიტეტს შემდგომი რეალიზაციისათვის. დაგეგმილია ჩვენი უნივერსიტეტის არქიტექტურის მიმართულების სტუდენტების სტუმრობა ბათუმში და საპროექტო უბნის ადგილზე დათვალიერება.

უნიკინო 21 მარტს: ”ვერონიკას ორმაგი ცხოვრება”
2014-03-17 12:23
პარასკევს, 21 მარტს, 18:00 საათზე, ილიას სახელმწიფო უნივერსიტეტის A კორპუსში, 101-ე აუდიტორიაში, უნიკინოში ნაჩვენები იქნება ქშიშტოფ კესლევსკის ფილმი “ვერონიკას ორმაგი ცხოვრება” (1991)
მონაწილეობენ: ვლადისლავ კოვალსკი, ეჟი გუდეჟკო, ირენ ჯაკობი, ალექსანდრე ბარდინი, კალინა ედრუსიკი
თარგმანი : გიორგი ჩიკვაიძე

შეხვედრა ტურიზმის ადმინისტრაციის ხელმძღვანელთან
2014-03-17 15:01
19 მარტს, 14:00 საათზე, ილიას სახელმწიფო უნივერსიტეტის G106 აუდიტორიაში, უნივერსიტეტის ტურიზმის მენეჯმენტის ცენტრის ინიციატივით, საქართველოს ტურიზმის ეროვნული ადმინისტრაციის ხელმძღვანელი, გიორგი სიგუა, ჩაატარებს ლექციას შემდეგ თემებზე: ტურიზმის ადმინისტრაციის მუშაობის სპეციფიკა და სამომავლო გეგმები; ზოგადად ტურიზმის განვითარების პერსპექტვები საქართველოში.
დასწრება თავისუფალია.
